Η ***Μαριμάρ*** (Ισπανικά: *Marimar*) είναι τηλενουβέλα μεξικάνικης παραγωγής του 1994. Είναι η δεύτερη σειρά της περίφημης "Τριλογίας της Μαρίας", μιας τριλογίας αισθηματικών σειρών που παρήγαγε ο τηλεοπτικός όμιλος Televisa. Η σειρά έχει μείνει στην ιστορία για τις πολύ υψηλές τηλεθεάσεις της.

Πρωταγωνιστούν Ταλία, Εδουάρδο Καπετίγιο, Αλφόνσο Ιτουρράλντε και Τσαντάλ Αντέρε.

Η εταιρία παραγωγής διένειμε τη σειρά σε 184 χώρες, στις περισσότερες εκ των οποίων έσπασε ρεκόρ τηλεθέασης. Στην Ελλάδα προβλήθηκε πρώτη φορά το 1998 από τη συχνότητα του πρώτου ΣΚΑΪ, και αργότερα πολλαπλές φορές σε επανάληψη από τον τηλεοπτικό σταθμό Alpha TV.

Το συνολικό κοινό που έχει παρακολουθήσει τη σειρά αγγίζει τα 2 δισεκατομμύρια ανθρώπους, ενώ η δημοτικότητα της σειράς ως τηλεοπτικό προϊόν ήταν τόσο μεγάλη ώστε να θεωρηθεί ένα από τα σπουδαιότερα τηλεοπτικά φαινόμενα της δεκαετίας του 90.

Η σειρά προτάθηκε για 6 βραβεία TVyNovelas και 3 βραβεία ACE. Αξιόλογο στοιχείο αποτελεί επίσης η δημοτικότητα της σειράς στις Φιλιππίνες και στην Ακτή Ελεφαντοστού, δύο χώρες στις οποίες κατέχει μέχρι και σήμερα τα πρωτεία της πιο επιτυχημένης τηλεοπτικής σειράς όλων των εποχών.

Υπόθεση
-------

Η Μαριμάρ είναι ένα φτωχό και ατίθασο κορίτσι που ζει με τους παππούδες της σε μια καλύβα κοντά στην θάλασσα. Μια μέρα γνωρίζει τον Σέρχιο, το γιό του πλούσιου γαιοκτήμονα Ρενάτο Σαντιμπάνιες και τον ερωτεύεται, ενώ εκείνος αποφασίζει να την παντρευτεί, παρά τις αντιρρήσεις του πατέρα του και της γυναίκας της Ανχέλικας. 

Ωστόσο στην πορεία και εκείνος την ερωτεύεται πραγματικά. Η Ανχέλικα περιφρονεί την Μαριμάρ, λόγω της αθωότητάς της και της έλειψης γνώσεων, ενώ παράλληλα δεν χάνει ευκαιρία να κάνει τη ζωή της κόλαση. Ο Σέρχιο θυμώνει και αποφασίζει να ταξιδέψει μακριά, με σκοπό να βγάλει χρήματα, ώστε να μπορεί να πάρει την Μαριμάρ μακριά από το σπίτι του πατέρα του, αλλά και από την οργή της Ανχέλικας. 

Αργότερα, η Ανχέλικα καταγγέλλει την Μαριμάρ στην αστυνομία, ότι της έκλεψε ένα βραχιόλι και η Μαριμάρ μεταφέρεται στην φυλακή. Στη συνέχεια η Ανχέλικα στέλνει έναν από τους υπηρέτες του ράντζου να βάλει φωτιά στην καλύβα που ζουν οι παππούδες της Μαριμάρ, με αποτέλεσμα να καούν ζωντανοί. 

Ακόμη δημιουργεί ένα ψεύτικο γράμμα, το οποίο υποτίθεται ότι έχει γράψει ο Σέρχιο και απευθύνεται στη Μαριμάρ, στο οποίο αναφέρει ότι δεν θέλει να κάνει τίποτα περισσότερο μαζί της και ότι δεν την αγάπησε ποτέ. Όλα αυτά σε συνδυασμό με το θάνατο των παππούδων της Μαριμάρ, την οδηγούν να αλλάξει συμπεριφορά και να ορκιστεί εκδίκηση.

Όταν η Μαριμάρ αποφυλακίζεται, πηγαίνει μαζί με τον Πάτερ Πόρρες στην Πόλη του Μεξικού και αρχίζει να εργάζεται ως υπηρέτρια σε ένα πλούσιο σπίτι. Ωστόσο το σπίτι που εργάζεται ανήκει στον βιολογικό της πατέρα, Γουστάβο Αλδάμα, χωρίς η ίδια να το γνωρίζει. 

Εκείνος την διδάσκει να διαβάζει, να γράφει, να μιλάει κόσμια και να ντύνεται κομψά. Η Μαριμάρ ανακαλύπτει ότι είναι έγκυος και αργότερα γεννάει μια κόρη. Μετά την ριζική της αλλαγή η Μαριμάρ είναι έτοιμη να πάρει την εκδίκησή της και όταν ο Γκουστάβο τη συνοδεύει στην όπερα, αυτή συναντάει τυχαία τον Σέρχιο και ξεκινάει την εκδίκησή της.

Η Μαριμάρ γεμάτη θυμό αρνείται στον Σέρχιο αλλά και στον οποιοδήποτε ότι είναι η Μαριμάρ, και συστήνεται σε όλους ως Μπέλα Αλδάμα, ενώ δεν χάνει ευκαιρία να φλερτάρει τον Σέρχιο και στη συνέχεια να τον απορρίπτει για να τον εκδικηθεί. Η Μαριμάρ αγοράζει το ράντζο των Σαντιμπάνιες και ταπεινώνει την Ανχέλικα, όπως έκανε η ίδια με εκείνη στο παρελθόν. 

Ο Σέρχιο ζητάει διαζύγιο από τη Μαριμάρ και ετοιμάζεται να παντρευτεί την παιδική του φίλη Ινοσένσια, εξακολουθώντας όμως να είναι βαθιά ερωτευμένος με την Μαριμάρ. Η Ανχέλικα πέφτει θύμα αυτοκινητιστικού δυστυχήματος και πάσχει από σοβαρά εγκαύματα. 

Λίγο πριν πεθάνει στο νεκροκρέβατό της έχει ως τελευταία επιθυμία να καεί η Μαριμάρ ζωντανή μέσα στο σπίτι της. Η Ινοσένσια ανακαλύπτει ότι ο Σέρχιο επισκέπτεται την Μαριμάρ, ενώ η ίδια εξαιτίας ενός ατυχήματος μεταφέρεται στο νοσοκομείο και οι γιατροί της ανακοινώνουν ότι έχει όγκο στον εγκέφαλο. 

Η Μαριμάρ αποφασίζει να ξεχάσει τον Σέρχιο και να κάνει μια νέα αρχή με έναν άλλο άνθρωπο, ο οποίος είναι μηχανικός. Η Ινοσένσια υποβάλλεται σε χειρουργική επέμβαση στο κεφάλι, ενώ παράλληλα δείχνει μετανιωμένη για όλα όσα έχει κάνει. Αργότερα, επιτρέπει στην Μαριμάρ και τον Σέρχιο να είναι μαζί και εκείνοι αφού παντρεύονται ζουν πιο ευτυχισμένοι από ποτέ.

Κάστ
----

* Ταλία ως *Μαρία δελ Μάρ "Μαριμάρ" Αλδάμα Πέρες ντε Σαντιμπάνιες/Μπέλα Αλδάμα*
* Εδουάρδο Καπετίγιο ως *Σέρχιο Σαντιμπάνιες*
* Τσαντάλ Αντέρε ως *Ανχέλικα Ναρβάες ντε Σαντιμπάνιες*
* Μιγκέλ Πάλμερ ως *Γουστάβο Αλδάμα*
* Αλφόνσο Ιτουρράλντε ως *Ρενάτο Σαντιμπάνιες*
* Ρενέ Μουνιός ως *Πάτερ Πόρρες*
* Μάρτα Σαμόρα ως *Περφέκτα*
* Άδα Καρράσκο ως *Μαμά Κρους Ολιβάρες ντε Πέρες*
* Πιτούκα ντε Φορόντα ως *Θεία Εσπεράνσα Αλδάμα*
* Λουίς Γατίκα ως *Τσούι Λόπεζ*
* Κένια Γασκόν ως *Αντονιέτα Ναρβάες ντε Λόπεζ*
* Ντανιέλ Γκάουβρι ως *Αρτούρο Γαλβάν*
* Τόνιο Ινφάντε ως *Νικάνδρο Μεχία/Νασάριο Μεχία*
* Χούλια Μαριτσάλ ως *Κορασόν*
* Αμαϊράνι ως *Νατάλια Μοντενέγκρο*
* Φράνσις Οντιβιέλα ως *Μπρέντα Ικάσα*
* Μαρισόλ Σάντακρους ως *Μόνικα ντε λα Κολίνα*
* Τίτο Γκίσαρ ως *Παππούς Πάντσο Πέρες*
* Γκιγιέρμο Γκαρσία Καντού ως *Μπερνάρδο Ντουάρτε*
* Άνα Λουίσα Πελούφο ως *Σέλβα*
* Μάρτα Οφέλια Γκαλίντο ως *Χοσεφίνα*
* Ραφαέλ ντελ Βιγιάρ ως *Εστέμπαν*
* Νίκι Μοντελλίνι ως *Χέμα*
* Ρικάρδο Μπλούμε ως *Κυβερνήτης Φερνάντο Μοντενέγκρο*
* Μαρσέλο Μπουκέτ ως *Ροδόλφο Σαν Χενίς*
* Ίντρα Σούνο ως *Ινοσένσια ντελ Καστίγιο*
* Πατρίσια Ναβιδάδ ως *Ισαμπέλ Εστράδα*
* Φερνάντο Κολούνγκα ως *Μηχ. Αδριάν Ροσάλες*

Βραβεία
-------

| Έτος | Βραβεία | Κατηγορία | Υποψηφιότητα | Αποτέλεσμα |
| --- | --- | --- | --- | --- |
| 1995 | Βραβεία ACE | Καλύτερη Γυναικεία Φιγούρα της Χρονιάς | Ταλία | Νίκη |
| Καλύτερη Ανδρική Φιγούρα της Χρονιάς | Εδουάρδο Καπετίγιο |
| Καλύτερη Σκηνοθεσία | Μπεατρίς Σέρινταν |
| 13α Βραβεία TVyNovelas | Καλύτερη Ηθοποιός | Ταλία | Υποψηφιότητα |
| Καλύτερος Ηθοποιός | Εδουάρδο Καπετίγιο |
| Καλύτερη Ηθοποιός Ανταγωνίστρια | Τσαντάλ Αντέρε |
| Καλύτερος Ηθοποιός Ανταγωνιστής | Τόνιο Ινφάντε |
| Καλύτερος Κορυφαίος Ηθοποιός | Τίτο Γκίσαρ |
| Τηλενουβέλα με την υψηλότερη τηλεθέαση στις Ηνωμένες Πολιτείες | Νίκη |

Προβολή
-------

Βόρεια & Νότια Αμερική, Καραϊβική
* Μεξικό Μεξικό
* Αργεντινή Αργεντινή
* Βραζιλία Βραζιλία
* Χιλή Χιλή
* Κολομβία Κολομβία
* Ισημερινός (χώρα) Ισημερινός
* ΗΠΑ
* Παραγουάη Παραγουάη
* Νικαράγουα Νικαράγουα
* Περού
* Ουρουγουάη
* Βενεζουέλα Βενεζουέλα
* Βολιβία Βολιβία
* Κόστα Ρίκα Κόστα Ρίκα
* Δομινικανή Δημοκρατία Δομινικανή Δημοκρατία
* Κούβα Κούβα
* Ελ Σαλβαδόρ Ελ Σαλβαδόρ
* Γουατεμάλα Γουατεμάλα
* Ονδούρα Ονδούρα

Ευρώπη, Αφρική, Ασία & Ωκεανία
* Σλοβενία
* Ελλάδα Ελλάδα
* Κύπρος
* Φιλιππίνες Φιλιππίνες
* Πολωνία
* Ανγκόλα Ανγκόλα
* Μοζαμβίκη Μοζαμβίκη
* Ακτή Ελεφαντοστού Ακτή Ελεφαντοστού
* Σερβία
* Ρουμανία
* Ινδονησία Ινδονησία
* Αλβανία Αλβανία
* Βοσνία και Ερζεγοβίνη Βοσνία και Ερζεγοβίνη
* Βουλγαρία Βουλγαρία
* Κροατία Κροατία
* Γκάνα Γκάνα
* Μολδαβία
* Πορτογαλία Πορτογαλία

Παραπομπές
----------

1. ↑  Gallego de Lerma Rojo. «Capitulos de Marimar - Telenovela Televisa (1994)». *BuscaTV* (στα Ισπανικά). Αρχειοθετήθηκε από το πρωτότυπο στις 10 Μαρτίου 2016. Ανακτήθηκε στις 20 Αυγούστου 2015.
2. ↑  «Fotos: Thalía vuelve a convertirse en 'Marimar'». *Publimetro* (στα Ισπανικά). Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 20 Αυγούστου 2015.

Εξωτερικοί σύνδεσμοι
--------------------

* *Μαριμάρ*   στην IMDb

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ταλία |
| --- |
|  |
| Studio albums | 
* *Thalia (1990)*
* *Mundo de cristal*
* *Love*
* *Love (European)*
* *En extasis*
* *Nandito Ako*
* *Amor a la mexicana*
* *Arrasando*
* *Thalia*
* *Thalia (english)*
* *The sixth sense*
* *ESS Re+Loaded*
* *Lunada*
 |
|  |
| Ζωντανά | 
*Primera fila* |
|  |
| Συλλογές | 
* *Greatest Hits in Banda Style*
* *Greatest hits*
* *Thalia's hits remixed*
* *The Ultimate Collection*
 |
|  |
| Τηλενουβέλλες | 
* Μαρία Μερσέντες
* Μαριμάρ
* Μαρία της γειτονιάς
* Ροζαλίντα
 |
|  |
| Ταινίες | 
* *La guerra de los pasteles (1979)*
* *Anastasia (1997)*
* *Μάμπο Καφέ (1998)*
 |
|  |
| Βιβλία | 
* *Thalia: ¡Belleza! Lessons in Lipgloss and Happiness*
* *Thalia: ¡Radiante! Your Guide to a Fit and Fabulous Pregnancy*
 |
|  |
| Soundtracks | 
* *Anastasia*
* *Dance with me*
 |
|  |
| Timbiriche | 
* *Timbiriche VII*
* *Timbiriche VII-IX*
* *Timbiriche's classics*
 |

 |